Tori kihelkond

Tori kihelkond (lühend Tor; sks Kirchspiel Torgel) oli kihelkond Pärnumaal ja Pärnu kreisis Liivimaa kubermangus.
pisi|Pärnu kreis Liivimaa atlases (1798)

Piirkonna ajalugu
Kui rootslased 1562. aastal esimest korda Pärnumaa põhjaosa ja Pärnu linna vallutasid, moodustasid nad endise Saare-Lääne piiskopkonna Pärnumaa osa ja Pärnu komtuurkonna maadest nn Pärnu lossilääni, millesse kuulus ka Tori kihelkond. Tori kihelkonna alla kuulus siis ka Pärnu-Jaagupi kihelkonna kesk- ja kaguosa. 16. sajandi lõpu sõdades kaotas  Tori kihelkond oma iseseisvuse ning Pärnu jõest loodes olev kihelkonna osa läks Pärnu-Jaagupi kihelkonna alla.

Gustav II Adolfi ajal, 1617. aastal, läks Pärnu lään täielikult Rootsi valitsuse alla. Kuninga käsul 1624. aasta kevadel koostatud Pärnu lossilääni revisjoniraamatus mainitakse, et Tori kroonumõis on 1621. aastal 5000 taalri eest panditud Pärnu bürgermeistrile Arend Eckhoffile.  Bürgermeister Arend Eckhoff'il olid teened Rootsi valitsuse ees: ta varustas rootslast sõjaajal toiduainetega ja rahaga, ning sai selle eest riigilt Tori ja Tammiste mõisad. Talle kuulus ka Häädemeeste ja veel teisi mõisaid Järva- ja Läänemaal. Kuninganna Christine poolt tõseti Arend Eckhoff 1638 aastal aadliseisusseMida jutustavad hauad? Viimaseid leide Nikolai kirikus, Pärnu Päevaleht: ühiskondlik-poliitiline ajaleht, 27 november 1931, lk 1. 

Tori kirikukihelkond taasmoodustati ca 1634,  Pärnu praostkonna maadest.Olaf Sild, Mis tähendus oli rootsiaegsel Tartu ülikooli usuteaduskonnale Eestimaa ja Liivimaa kirikule., Usuteadusline Ajakiri, Oktoober 1938, No 2,  lk 49

Tori kihelkonna mõisad
Tori kihelkonnas paiknes 5 mõisat – 1 kirikumõis, 2 rüütlimõisast peamõisat ning 2 riigimõisat. Lisaks veel 3 karjamõisat. 
Tori kirikumõis (Pastorat Torgel)
Sindi (Zintenhof) rüütlimõis
Suigu (Suik) riigimõis
Taali (Staelenhof, Paixt) rüütlimõis
Tori (Torgel) riigimõisTori kihelkond, Eesti mõisaportaalis 

Tori kihelkonna vallad
Are vald (1866–1892)
Sindi vald (1866–1893)
Suigu vald (1866–1917)
Taali vald (1866–1917)
Tori vald (1866–1917)

Tori kihelkonna kalmistud
Taali mõisa kalmistu
Tori kalmistu
Tori õigeusu kalmistu

Viited

Kirjandus

Ada Piirak. Ajalooline traditsioon Tori kihelkonnast 1925. a. Eesti Kirjandusmuuseum. 2007.

Välislingid
Tori kihelkond, Eesti mõisaportaalis

Kategooria:Pärnumaa kihelkonnad